Diari Oficial de la Generalitat Valenciana


Sumari del DOGV 4150, del 18-12-2001 (2001/12775)

ORDRE de 10 de desembre de 2001, de la Conselleria d'Agricultura, Pesca i Alimentació, per la qual es modifiquen els imports globals del règim d'ajudes per a la utilització de mètodes de producció agropecuària compatibles amb el medi ambient.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/12/10/(1)/dof/vci/html**

### Dades del document

Número de DOGV
:   4150

Data del DOGV
:   18-12-2001

Secció del DOGV
:   I. DISPOSICIONS GENERALS

Número del document
:   2001/12607


Data del document
:   10-12-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * ajuda pública
    * gira-sol
    * arròs
    * guaret
    * FEOGA
    * agricultura biològica
    * tractament fitosanitari
    * viticultura
    * suport econòmic

ORDRE de 10 de desembre de 2001, de la Conselleria d'Agricultura, Pesca i Alimentació, per la qual es modifiquen els imports globals del règim d'ajudes per a la utilització de mètodes de producció agropecuària compatibles amb el medi ambient. [2001/A12110]
  
En el capítol VI i en els articles 22 a 24 del Reglament (CE) 1.257/1999, del Consell, de 17 de maig, sobre ajudes al desenvolupament rural a càrrec del Fons Europeu d'Orientació i Garantia Agrària (FEOGA), s'estableix un règim d'ajudes per a la utilització de mètodes de producció agropecuària compatibles amb el medi ambient.
  
A l'empara del Reglament 1.257/1999, el Reglament (CE) 1.750/1999, de la Comissió, de 23 de juliol, pel qual s'estableixen disposicions d'aplicació del Reglament (CE) 1.257/1999 i del Reial Decret 4/2001, de 12 de gener, es van dictar les ordres següents: Ordre de 22 de febrer de 2001, de la Conselleria d'Agricultura, Pesca i Alimentació, per la qual es regulen les ajudes en l'exercici 2001 al cultiu de gira-sol introduït en la rotació de cultius de secà (DOGV núm. 3.948, 27.02.2001); Ordre de 22 de febrer de 2001, de la Conselleria d'Agricultura, Pesca i Alimentació, per la qual es regulen les ajudes en l'exercici 2001 sobre les actuacions en arrossars com a mesura agroambiental per a la protecció de flora i fauna a zones humides (DOGV núm. 3.949, 28.02.2001); Ordre de 7 de març de 2001, de la Conselleria d'Agricultura, Pesca i Alimentació, per la qual es regulen les ajudes per als productors que adopten tècniques agroambientals per mitjà d'agricultura ecològica i de ramaderia ecològica en l'exercici 2001 (DOGV núm. 3.957, 12.03.2001); Ordre de 6 de març de 2001, de la Conselleria d'Agricultura, Pesca i Alimentació, per la qual es regulen les ajudes per als productors que adopten tècniques agroambientals de racionalització en l'ús de productes químics per mitjà de producció integrada en l'exercici 2001 (DOGV núm. 3.958, 13.03.2001).
  
A fi d'acomplir les disposicions de l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana
  
ORDENE
  
Article 1
  
Es modifica el quart paràgraf de l'article 15 de l'Ordre de 22 de febrer de 2001, de la Conselleria d'Agricultura, Pesca i Alimentació, per la qual es regulen les ajudes en l'exercici 2001 al cultiu de gira-sol introduït en la rotació de cultius de secà (DOGV núm. 3948, 27.02.2001) en els termes següents:
  
«la despesa que origine l'aplicació d'aquesta ordre es farà a càrrec de l'aplicació pressupostària 513272.965355534.4 (Programa d'Ordenament i Garantia Agrària en el Marc de la PAC), línia T4730000 dels pressupostos de la Generalitat Valenciana per a les anualitats 2001 a 2005, amb un import global de 24.641,5 euros en cada anualitat (4.100.000 pessetes)».
  
Article 2
  
Es modifica el quart paràgraf de l'article 15 de l'Ordre de 22 de febrer de 2001, de la Conselleria d'Agricultura, Pesca i Alimentació, per la qual es regulen les ajudes en l'exercici 2001 sobre les actuacions en arrossars com a mesura agroambiental per a la protecció de flora i fauna a zones humides (DOGV núm. 3949, 28.02.2001) en els termes següents:
  
«la despesa que origine l'aplicació d'aquesta ordre es farà a càrrec de l'aplicació pressupostària 970638.318960326.4 (Programa d'Ordenament i Garantia Agrària en el Marc de la PAC), línia T4730000 dels pressupostos de la Generalitat Valenciana per a l'any 2001 a 2005, amb un import global de 6.226.485,4 euros en cadascuna de les anualitats (7.497.930.441 pessetes)».
  
Article 3
  
Es modifica el quart paràgraf de l'article 14 de l'Ordre de 7 de març de 2001, de la Conselleria d'Agricultura, Pesca i Alimentació, per la qual es regulen les ajudes per als productors que adopten tècniques agroambientals per mitjà d'agricultura ecològica i de ramaderia ecològica en l'exercici 2001 (DOGV núm. 3.957, 12.03.2001) en els termes següents:
  
«la despesa que origine l'aplicació d'aquesta ordre es farà a càrrec de l'aplicació pressupostària 149146.295673662.4 (Programa d'Ordenament i Garantia Agrària en el Marc de la PAC), línia T4730000 dels pressupostos de la Generalitat Valenciana per a l'any 2001 a 2005, amb un import global de 408.688,23 euros en cadascuna de les anualitats (09.720.278 de pessetes)».
  
Article 4
  
Es modifica el quart paràgraf de l'article 14 de l'Ordre de 6 de març de 2001, de la Conselleria d'Agricultura, Pesca i Alimentació, per la qual es regulen les ajudes per als productors que adopten tècniques agroambientals de racionalització en l'ús de productes químics per mitjà de producció integrada en l'exercici 2001 (DOGV núm. 3.958, 13.03.2001), en els termes següents:
  
«la despesa que origine l'aplicació d'aquesta ordre es farà a càrrec de l'aplicació pressupostària 950573.998172984.4 (Programa d'Ordenament i Garantia Agrària en el Marc de la PAC), línia T4730000 dels pressupostos de la Generalitat Valenciana per a l'any 2001 a 2005, amb un import global referent a l'ajuda a la producció integrada de raïm de taula i/o vinya per a vinificació de 655.103,19 euros (816.174.630 de pessetes), per a les anualitats de 2002 a 2005 amb import global a l'ajuda a la producció integrada de raïm de taula i/o vinya per a vinificació i producció integrada de cítrics de 2.797.711,35 euros (205.356.167 pessetes) i per a l'anualitat 2006, l'import de 2.142.608,15 euros (634.960.717 pessetes) per a la producció integrada de cítrics.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 10 de desembre de 2001
  
La consellera de Agricultura, Pesca i Alimentació,


Còpia Permalink ELI